b'\n_START_ARTICLE_\nLuzijada\n_START_PARAGRAPH_\nLuzijada (port. Os Lusiadas, tudi Luzitanci) je zgodovinski ep najve\xc4\x8djega portugalskega pesnika Cam\xc3\xb5esa._NEWLINE__NEWLINE_Naslov epa, ki je prvi\xc4\x8d iz\xc5\xa1el 1572, tri leta po avtorjevi vrnitvi iz Indije, je mitolo\xc5\xa1ki, ker je bojda ustanovil Portugalsko Bakhov sin Luz (tudi Luso) in zato naj bi se Portugalci imenovali Luzitanci, Portugalska pa Luzitanija._NEWLINE_Delo, ki se zgleduje po Vergilovi Eneidi, je poskus regularnega zgodovinskega epa. Luzitanci so napisani v bogatem in preprostem jeziku. Naslov Luzitanci (Os Lusiadas) pomeni, da ne opeva posameznih junakov, ampak portugalsko zgodovino, junake in kralje, predvsem pa odkritje in osvojitev Indije. Osrednje dogajanje je potovanje velikega pomor\xc5\xa1\xc4\x8daka Vasca da Gama (od leta 1497 do 1498 v Indijo), ki je raz\xc5\xa1iril portugalsko kolonialno posest v Afriki in njegov prihod v Indijo; v ta okvir so vlo\xc5\xbeene pripovedi o prej\xc5\xa1nih portugalskih junakih in kraljih. Ep je napisan v oktavah in se odlikuje zlasti s prelepimi opisi tujih krajev, ki jih je Cam\xc3\xb5es tudi sam prepotoval.'